ΚΑΝΟΝΙΣΜΟΣ (ΕΚ) αριθ. 616/98 ΤΗΣ ΕΠΙΤΡΟΠΗΣ της 18ης Μαρτίου 1998 για την πρόβλεψη της χορήγησης προκαθορισμένης ενίσχυσης στην ιδιωτική αποθεματοποίηση των σφαγίων και ημιμορίων σφαγίων αμνών στην Ιρλανδία και στο Ηνωμένο Βασίλειο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3013/89 του Συμβουλίου, της 25ης Σεπτεμβρίου 1989, για την κοινή οργάνωση της αγοράς αιγείου και προβείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1589/96 (2), και ιδίως το άρθρο 7 παράγραφος 1,

Εκτιμώντας:

ότι ο κανονισμός (ΕΟΚ) αριθ. 3446/90 της Επιτροπής, της 27ης Νοεμβρίου 1990, για τον καθορισμό των λεπτομερών κανόνων για τη χορήγηση προκαθορισμένης ενίσχυσης στην ιδιωτική αποθεματοποίηση αιγείου και προβείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 3533/93 (4), ορίζει συγκεκριμένα λεπτομερείς κανόνες όταν το ποσόν της ενίσχυσης καθορίζεται εκ των προτέρων σε ένα ενιαίο ποσοστό 7

ότι ο κανονισμός (ΕΟΚ) αριθ. 3447/90, της Επιτροπής, της 28ης Νοεμβρίου 1990, για τη χορήγηση ενίσχυσης στην ιδιωτική αποθεματοποίηση αιγείου και προβείου κρέατος (5), όπως τροποποιήθηκε τελευταία από τον κανονισμό (ΕΚ) αριθ. 40/96 (6), ορίζει ειδικότερα τις ελάχιστες συνθήκες ανά σύμβαση 7

ότι η εφαρμογή του άρθρου 7 παράγραφος 1 του κανονισμού (ΕΟΚ) αριθ. 3013/89 μπορεί να οδηγήσει σε απόφαση χορήγησης ενίσχυσης στην ιδιωτική αποθεματοποίηση 7 ότι το παρόν άρθρο προβλέπει την εφαρμογή των μέτρων αυτών με βάση την κατάσταση της ποσόστωσης κάθε περιοχής 7 ότι, ενόψει της ιδιαίτερα δύσκολης κατάστασης της αγοράς στην Ιρλανδία και το Ηνωμένο Βασίλειο, λόγω πλεονάσματος στην αγορά αμνών άνω των έξι μηνών, κρίθηκε σκόπιμο να αρχίσει αυτού του είδους η διαδικασία σε αυτά τα κράτη μέλη για έναν τύπο προϊόντος που ανταποκρίνεται στα σφάγια τα οποία προέρχονται από ζώα τα οποία γεννήθηκαν πριν την 1η Οκτωβρίου 1997 7 ότι είναι ως εκ τούτου απαραίτητη, για το λόγο αυτό, η παρέκκλιση από τις διατάξεις του άρθρου 2 παράγραφος 2 και σύμφωνα με το άρθρο 3 παράγραφος 3 στοιχείο α) του κανονισμού (ΕΟΚ) αριθ. 3446/90 7

ότι είναι απαραίτητο να τεθούν σε αποθεματοποίηση, το συντομότερο δυνατόν, προκειμένου να ανακουφισθεί η αγορά πριν την άφιξη αμνών οι οποίοι γεννήθηκαν την 1η Οκτωβρίου 1997 ή μετά 7 ότι είναι ως εκ τούτου απαραίτητη, για αυτό το λόγο η παρέκκλιση από τις διατάξεις του άρθρου 4 παράγραφος 1 και σύμφωνα με το άρθρο 3 παράγραφος 4 στοιχείο α) του κανονισμού (ΕΟΚ) αριθ. 3446/90 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αιγείου και προβείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Σύμφωνα με όσα ορίζουν οι διατάξεις του κανονισμού (ΕΟΚ) αριθ. 3447/90, οι αιτήσεις πρέπει να υποβάλονται στην Ιρλανδία και το Ηνωμένο Βασίλειο μεταξύ 19 και 25 Μαρτίου 1998 για την ενίσχυση στην ιδιωτική αποθεματοποίηση σφαγίων και ημιμορίων σφαγίων αμνών, εντός του ορίου των 3 000 τόνων. Οι αιτήσεις οι οποίες υποβάλλονται την επομένη ημέρα ή μετά την ημέρα αυτή και αφορούν ποσότητα η οποία υπερβαίνει τους 3 000 τόνους δεν γίνονται αποδεκτές. Οι αντίστοιχες ποσότητες αυτών των αιτήσεων υποβάλλονται την ημέρα κατά την οποία το συνολικό όριο που υπερβαίνεται θα έχει μειωθεί αναλογικά.

2. Το επίπεδο της ενίσχυσης για την ελάχιστη περίοδο αποθεματοποίησης τριών μηνών θα πρέπει να είναι 1 400 Ecu ανά τόνο. Η σημερινή περίοδος αποθεματοποίησης θα πρέπει να επιλεγεί από τον υπεύθυνο της αποθεματοποίησης. Η περίοδος αυτή μπορεί να επεκταθεί από ένα ελάχιστο όριο 3 μηνών σε ένα μέγιστο όριο 5 μηνών. Εάν η περίοδος αποθεματοποίησης είναι μεγαλύτερη από 3 μήνες η ενίσχυση θα πρέπει να αυξάνεται σε καθημερινή βάση κατά 1,45 Ecu ανά τόνο την ημέρα.

Άρθρο 2

Κατά παρέκκλιση από τις διατάξεις του άρθρου 2 παράγραφος 2, του άρθρου 3 παράγραφοι 3α και 4α και του άρθρου 4 παράγραφος 1 του κανονισμού (ΕΟΚ) αριθ. 3446/90:

- η ενίσχυση στην ιδιωτική αποθεματοποίηση χορηγείται μόνον για σφάγια νέων αμνών τα οποία γεννήθηκαν πριν την 1η Οκτωβρίου 1997 και εσφάγησαν τότε, σύμφωνα με το άρθρο 3 παράγραφος 1 σημείο Α στοιχεία α) έως ε) της οδηγίας 64/433/ΕΟΚ του Συμβουλίου (7), υγιούς και άψογης από εμπορική άποψη ποιότητας προερχομένης από ζώα τα οποία εξετράφησαν στην Κοινότητα τους δύο τουλάχιστον προηγούμενους μήνες και εσφάγησαν όχι περισσότερο από δέκα ημέρες πριν την ημερομηνία κατά την οποία τα προϊόντα τίθενται σε αποθεματοποίηση όπως αναφέρεται στο άρθρο 4 παράγραφος 3 του κανονισμού (ΕΟΚ) αριθ. 3446/90,

- η δήλωση και οι υποχρεώσεις που προβλέπονται στο άρθρο 3 του κανονισμού (ΕΟΚ) αριθ. 3446/90 αφορούν το προαναφερθέν προϊόν,

- η θέση σε αποθεματοποίηση πρέπει να ολοκληρώνεται όχι αργότερα από δέκα ημέρες μετά την ημερομηνία σύναψης της σύμβασης.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Μαρτίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 289 της 7. 10. 1989, σ. 1.

(2) ΕΕ L 206 της 30. 7. 1996, σ. 25.

(3) ΕΕ L 333 της 30. 11. 1990, σ. 39.

(4) ΕΕ L 321 της 23. 12. 1993, σ. 9.

(5) ΕΕ L 333 της 30. 11. 1990, σ. 46.

(6) ΕΕ L 10 της 13. 1. 1996, σ. 6.

(7) ΕΕ 121 της 29. 7. 1964, σ. 2012/64.